2.

Член 2 се изменя, както следва: а) точка 58 се заличава; б) точка 62 се заменя със следното: „(62) „платежно нареждане“ (payment order) е нареждане за кредитен превод, нареждане за прехвърляне на ликвидност, нареждане за директен дебит, нареждане за прехвърляне на ликвидност от платежния модул към T2S специална парична сметка, нареждане за прехвърляне на ликвидност от T2S специална парична сметка към платежния модул, нареждане за прехвърляне на ликвидност от T2S специална парична сметка към T2S специална парична сметка, нареждане за прехвърляне на ликвидност от платежния модул към TIPS специална парична сметка, нареждане за прехвърляне на ликвидност от TIPS специална парична сметка към платежния модул, нареждане за прехвърляне на ликвидност от TIPS техническа сметка на спомагателна система към TIPS специална парична сметка, нареждане за прехвърляне на ликвидност от TIPS специална парична сметка към TIPS техническа сметка на спомагателна система, нареждане за незабавно плащане или положителен отговор на искане за възстановяване;“; в) точка 78 се заличава; г) точка 81 се заменя със следното: „(81) „нареждане за незабавно плащане“ (instant payment order) е, в съответствие със схемата за незабавен SEPA кредитен превод (SCT Inst) на Европейския платежен съвет, платежна инструкция, която може да бъде изпълнена 24 часа в денонощието всеки календарен ден от годината с незабавна или близка до незабавна обработка и уведомяване на платеца и която включва i) нареждания за незабавно плащане от TIPS специална парична сметка към TIPS специална парична сметка, ii) нареждания за незабавно плащане от TIPS специална парична сметка към TIPS техническа сметка на спомагателна система, iii) нареждания за незабавно плащане от TIPS техническа сметка на спомагателна система към TIPS специална парична сметка и iv) нареждания за незабавно плащане от TIPS техническа сметка на спомагателна система към TIPS техническа сметка на спомагателна система;“; д) добавят се следните точки 87—90: „(87) „схема за незабавен SEPA кредитен превод (SCT Inst) на Европейския платежен съвет“ (European Payments Council's SEPA Instant Credit Transfer (SCT Inst) scheme) или „схема за SCT Inst“ (SCT Inst scheme) е автоматизирана схема с отворени стандарти, осигуряваща набор от междубанкови правила, които да бъдат спазвани от участниците в схемата за SCT Inst, позволяващи на доставчиците на платежни услуги в SEPA да предлагат автоматизиран продукт за незабавен кредитен превод в евро в рамките на SEPA; (88) „TIPS техническа сметка на спомагателна система“ (TIPS ancillary system technical account (TIPS AS technical account)) е сметка, държана от спомагателна система или от ЦБ от името на спомагателна система в системния компонент на TARGET2 на ЦБ, която се използва от спомагателната система за целите на сетълмента на незабавни плащания в собствените ѝ счетоводни книги; (89) „нареждане за прехвърляне на ликвидност от TIPS специална парична сметка към TIPS техническа сметка на спомагателна система“ (TIPS DCA to TIPS AS technical account liquidity transfer order) е инструкцията за прехвърляне на определен размер средства от TIPS специална парична сметка към TIPS техническа сметка на спомагателна система за захранване със средства на позицията на титуляря на TIPS специална парична сметка (или позицията на друг участник в спомагателната система) в счетоводните книги на спомагателна система; (90) „нареждане за прехвърляне на ликвидност от TIPS техническа сметка на спомагателна система към TIPS специална парична сметка“ (TIPS AS technical account to TIPS DCA liquidity transfer order) е инструкцията за прехвърляне на определен размер средства от TIPS техническа сметка на спомагателна система към TIPS специална парична сметка с цел изтегляне на средства от позицията на титуляря на TIPS специална парична сметка (или позицията на друг участник в спомагателната система) в счетоводните книги на спомагателната система.“.